अपोलो 15 - मिशन पूरा होने का समय:
चार दिन, तीन घंटे, 46 मिनट
वॉरेन, सब निर्देशांकों के प्रिंटआउट ले आया हूँ।
धन्यवाद।
ऐनडेवर, संपर्क स्थापित हो गया। मॉली, सभी नेटवर्क पर तुम्हारा सीधा प्रसारण है।
मैं टीवी पर हूँ? सच में?
काश तुमने मुझे पहले बताया होता। मैं अपने बालों का कुछ करती।
मुझे यह पसंद है। बहुत अच्छी लग रही हो। हे, भगवान। यह रही मेरी लड़की।
हर किसी का ध्यान केवल उसी पर क्यों है?
क्योंकि...वह एक नई चीज़ है। पहली महिला अंतरिक्ष यात्री।
हाँ, पर डैडी इसके बॉस हैं।
अच्छा...अपना नाश्ता करो।
मॉली, अब जब तुम चंद्रमा की परिक्रमा कर रही हो, संसार भर में हज़ारों लोग
तुम्हारे विचार जानने को उत्सुक हैं।
यह काफ़ी विनम्र बनाने वाला अनुभव है।
इस खिड़की से तुम सारा संसार देख सकते हो।
यक़ीन नहीं होता कि मेरे सब जानने वाले,
सब देश, सभी सभ्यताएँ,
उस नन्ही सी नीली और सफ़ेद गेंद में समाई हुई हैं।
मॉली, हमारे पास तुम्हारे से प्रेरित महिलाओं के हज़ारों पत्र आए हैं।
मेरे पास सोलवांग, कैलीफ़ोर्निया से आठ-वर्षीय ऐबीगेल क्रूज़ का एक पत्र है।
मैं तुम्हें पढ़ कर सुनाना चाहूँगा।
"प्रिय मॉली, मुझे हमेशा से अंतरिक्ष बहुत अच्छा लगता है।
मेरे भाई के पास सभी अपोलो यानों के प्रतिरूप हैं,
और उनसे खेलने के कारण मुझे हमेशा डाँट पड़ती थी।
पर जब तुम्हें अपोलो 15 पर जाने के लिए चुना गया,
तो मेरे पिता मेरे ख़ुद के लिए एक प्रतिरूप ख़रीद कर लाए।
मैंने कमांड मॉड्यूल का नाम कॉब
और लिम का नाम तुम्हारे नाम पर मॉली रखा।
स्कूल के कुछ बच्चे कहते हैं कि चंद्रमा पर पानी नहीं है
और तुम्हारा मिशन एक मज़ाक है।
पर मुझे तुम पर विश्वास है और मैं जानती हूँ तुम पानी ढूँढ लोगी।
तुम्हारी दोस्त, ऐबीगेल।"
कुछ कहना चाहोगी ऐबी को? वह यक़ीनन देख रही होगी।
ऐबीगेल, मैं कोशिश करूँगी तुम्हें निराश ना करूँ।
और यह फ़िल्मांकन समाप्त हुआ। अब प्रसारण बंद है। अच्छा काम किया।
एक नए सितारे का जन्म हो गया।
उन बेचारों को ना भूल जाना जिन्होंने यहाँ पहुँचने में तुम्हारी मदद की।
जितनी जल्दी हो सका।
ऐनडेवर। इससे पहले कि मॉली कोई एजेंट ढूँढना शुरू करे,
तुम्हारे लिए एक अच्छी ख़बर है।
भूवैज्ञानिकों ने तुम्हारी
सर्वेक्षण परिक्रमाओं की स्पैक्ट्रोस्कोपी की जाँच की है
और उन्हें लगता है वहाँ बर्फ़ है।
ढेरों की ढेरों बर्फ़।
तो बताओ कहाँ है। हम तुम्हारे लिए बर्फ़ का गोला ले आएँगे।
नहीं, ऐनडेवर।
भूवैज्ञानिकों का दल इस डेटा का इस्तेमाल बाद के मिशन की जगहें चुनने के लिए करेंगे,
क्योंकि बर्फ़ तुम्हारे अवतरण स्थल, मेयर फ़्रिगोरिस के आसपास भी नहीं है।
कहाँ पर है?
वह दक्षिणी ध्रुव पर है। शैकलटन गड्ढे के पास।
चलो वहाँ चलें। योजना बदल दो। हमें शैकलटन पर उतारो।
यह बहुत बड़ा बदलाव होगा, ऐड।
सच में। 4,000 किलोमीटर का।
नहीं।
फ़्लाइट उसके लिए सरासर मना कर रहे हैं।
उसमें बहुत ख़तरा है और तुम्हारे पास वैसी खोज करने के लिए सही सामान नहीं है।
तुम योजनानुसार फ़्रिगोरिस पर ही उतरोगे।
हम अपोलो 16 को शैकलटन के लिए तैयार करेंगे।
हमारे निकलने से पहले वैज्ञानिकों ने बताया था कि फ़्रिगोरिस पर बर्फ़ की सघनता
प्रति मिलियन 250 भाग है।
तो शैकलटन की क्या सूचना है?
तुम्हारे सर्वेक्षण के बाद, वह 500 गुना बेहतर हो सकती है।
तो मेरी पुरज़ोर सलाह है तुम लोग इस बारे में एक बार फिर सोच लो।
हम लोग इतनी दूर कोई भाड़ झोंकने नहीं आए हैं।
ह्यूस्टन, कुछ क्षण के लिए वॉक्स बंद कर रहे हैं।
ठीक है, ऐनडेवर।
क्या कहती हो, मॉल।
"चाहे जो हो, मिशन की योजना पर डटे रहना" का क्या हुआ?
मिशन है, बर्फ़ ढूँढना।
सबसे पहले हम लोग शैकलटन के ऊपर से उड़े
और वह डाटा इकट्ठा किया जिसकी यह शेख़ी बघार रहे हैं।
- तुम इससे सहमत हो? - उड़ान के बीच अवतरण स्थल बदलने से?
यह ख़तरनाक और मूर्खतापूर्ण है। मुझे पसंद है।
तुम्हें तो पसंद होगा ही। तुम्हें नीचे नहीं जाना।
- अरे, काम की अदला-बदली करना चाहोगी? - अरे।
सीआईए को चिंता है कि रूसी चंद्रमा पर मिसाइल ना रख दें।
चंद्रमा पर कोई मिसाइल क्यों रखेगा?
मुझे बस इतना पता है कि राष्ट्रपति वह बेस चाहते हैं।
हमें रूसियों के विरुद्ध वहाँ मोर्चाबंदी चाहिए।
शैकलटन इसके लिए सही जगह लगती है
तो अगर हम अपोलो 15 को वहाँ पहले ले जा सकते हैं, हमें ले जाना चाहिए।
अंतिम निर्णय मेरा दल करेगा।
उनसे बात करो।
हमने फ़्रिगोरिस के लिए अभ्यास किया था।
शैकलटन पर वास्तव में क्या है, कोई नहीं जानता।
हमें कोई नहीं सराहेगा अगर हम बिना तैयारी उतरते हुए दुर्घटनाग्रस्त हो मारे गए।
यह मज़ेदार है क्योंकि प्रशिक्षण के समय
तुम्हारा तरीका ही "बिना तैयारी" का था।
वह तब की बात थी।
देखो, कई बार तुम्हें ख़तरा उठाना पड़ता है।
इसका क्या मतलब है?
इसका मतलब है, ख़तरा उठाए बिना चाँद पर पानी नहीं मिलेगा।
देखो, अगर केवल मेरी बात होती, मैं ख़तरा उठा लेती।
पर अगर हम मारे गए, यह नहीं कहा जाएगा, "बॉल्डविन ने गड़बड़ की।"
कहा जाएगा, "महिलाएँ अंतरिक्ष यात्री नहीं बन सकतीं।"
और अगर हम खाली हाथ गए तो लोग क्या कहेंगे?
जो समाचार-पत्र शुरू से कह रहे हैं:
कि यह मिशन केवल प्रचार का पैंतरा है।
बिलकुल सही।
ऐनडेवर, ह्यूस्टन।
हमने शैकलटन पर उतरने के बारे में पुनःविचार किया है।
फ़्लाइट गतिविज्ञान दल ने वहाँ उतरने का पथ तैयार किया है
पर हमें यह नहीं पता वहाँ कैसा अवतरण स्थल मिलेगा।
इसमें बहुत ख़तरा है, तो... निर्णय तुम्हारा है।
तुम यह अभी भी करना चाहते हो?
तुम पर निर्भर करता है, कॉब। अगर तुम सहमत नहीं हो तो यह नहीं कर सकते।
अच्छा, ठीक है। चलो करें।
यह हुई ना बात। बहादुर लड़की।
ह्यूस्टन, ऐनडेवर से बोल रहे हैं। हम शैकलटन जाने के लिए तैयार हैं।
याद है तुमने मुझे प्रक्षेपण से पहले क्या कहा था?
हाँ, अब तुम वाक़ई कुछ करोगी।
रसातल के अँदर
फ़ॉर ऑल मैनकाइंड
केएसक्यूटी समाचार चैनल 6
लूनार मॉड्यूल सीहॉक ने चंद्रमा की दूसरी ओर ग्रहपथ छोड़ दिया है,
और वे शैकलटन गड्ढे में उतरने की तैयारी शुरू कर रहे हैं।
यह अंतरिक्ष यात्री कॉब के लिए चंद्रमा पर कदम रखने वाली
पहली अमरीकी महिला बनने की ओर एक और कदम है।
माफ़ करना, देवियों।
यह ऐतिहासिक मिशन इस प्रश्न का उत्तर देने की भी आशा करता है
कि चंद्रमा की सतह पर पानी है या नहीं।
वैज्ञानिकों का कहना है कि पानी पाए जाने की सबसे अधिक संभावना उन गहरे गड्ढों में है
जहाँ सूर्य की किरणें शायद ही कभी पहुँचती होंगी।
बर्फ़ और फलस्वरूप पानी की ख़ोज, चंद्रमा पर एक स्थायी अमरीकी बेस बनाना संभव करेगी...
कैरन, हैलो। माफ़ करना मुझे देर हो गई...
नहीं, तुम उनके उतरने से पहले आ गए हो।
हाँ। सुनो,
मुझे पता है तुम लोगों को पीना पसंद है तो आशा है तुम्हें मेज़काल पसंद है।
मैंने कभी यह पी नहीं है।
तुम्हारी ऐश होने वाली है।
इसे ओहाका में बनाया गया है।
यह वैसी है जैसी "अंडर द वॉलकैनो" में राजदूत पीता था।
क्या वह कोई फ़िल्म है?
नहीं। वह एक शराबी के बारे में बहुत बढ़िया उपन्यास है।
पर उसके बदले उसमें कई अच्छे गुण भी हैं।
वह अपने विकृत तरीके से एक तरह का दुखद हीरो है, तो...
- तुम्हें पढ़ना चाहिए... - अच्छा।
अँदर आ जाओ। क्योंकि वे लोग उतरने ही वाले हैं।
सीहॉक, नीचे उतरने में पाँच सेकंड बचे हैं।
ठीक है। कोड 99। आगे बढ़ो।
कोशिश करें यहाँ कोई गड़बड़ ना हो, कॉब। अच्छा?
यह अब तक की सबसे ख़तरनाक बाज़ी है।
एक अपरिचित भूभाग में ख़तरनाक अवतरण से
सीहॉक अब आठ मिनट दूर है।
आलोचकों का कहना है कि नासा का अंतिम क्षण में योजना को बदलना
"एजेंसी की अब तक की सबसे दुःसाहसी हरकत है...
आ जाओ, बेटा।
...और साथ ही चंद्रमा पर गई पहली अमरीकी महिला की
जान को एक तर्कहीन ख़तरे में डालना भी है।"
आशा है वे ग़लत साबित होंगे।
गति कम कर दी है।
कोई समस्या नहीं। सब ठीक लग रहा है।
हाई गेट। ब्रेक करने का चरण पूरा हुआ।
आगे बढ़ने की गति अच्छी, उतराई नाम मात्र की।
ऑक्सीडाइज़र एक प्रतिशत नीचे चल रहे हैं।
ठीक है।
ह्यूस्टन, सीहॉक। हम यान को कुछ देर सीधा उड़ाएँगे।
ठीक है, सीहॉक।
पिंग्स और ऐग्स समान हैं।
अपोलो 10 में मैं यहाँ तक पहुँचा था।
मेरे साथ रहो, बच्चे। इस बार मैं तुम्हें अंत तक लेकर जाऊँगी।
इसी कॉब की तो तलाश थी मुझे।
आरसीएस ठीक है। किसी समस्या की कोई चेतावनी नहीं।
स्थान की दूरी की जाँच। पंद्रह समुद्री मील दूर हैं।
डीपीएस दबाव अभी भी अच्छा है।
शैकलटन के ऊपर पहुँच रहे हैं।
वहाँ वाक़ई काफ़ी अँधेरा है।
अभी भी गड्ढे के ऊपर हैं, किनारे से क़रीब चार समुद्री मील दूर,
इसलिए ऊँचाई अभी भी ज़्यादा है।
ईंधन सत्रह प्रतिशत है।
इससे समस्या हो सकती है, फ़्लाइट।
चलो, ऐड।
पिंग्स और ऐग्स समान हैं।
ईंधन और ऑक्सीडाइज़र की मात्रा एक प्रतिशत के अँदर है। ठीक लग रहा है।
अच्छा, बॉस। हमारे रुकने का स्थान ढूँढने का समय आ गया।
ठीक है। ह्यूस्टन, हमारे अवतरण स्थल के लिए मैंने
शैकलटन से क़रीब एक-चौथाई मील दूर, एक बढ़िया, समतल जगह निर्धारित की है।
यहाँ पर उतरना काफ़ी मुश्किल होने वाला है।
इसी चीज़ की तो मुझे तन्ख़्वाह मिलती है।
दो हज़ार फ़ीट, बयालीस।
ठीक है।
यह अच्छी जगह है।
आठ सौ फ़ीट। चवालीस। पैंतालीस।
सीहॉक, ह्यूस्टन। अब तुम उतर सकते हो।
ठीक है। यह लो।
चवालीस, चार सौ फ़ीट। बीस फ़ीट प्रति सेकंड।
अच्छा। मैं अब अवतरण के अंतिम चरण में हूँ।
पचास फ़ीट, उतरने से तीन मिनट दूर।
क्रॉस-पॉएन्टर ठीक लग रहा है। ईंधन सात प्रतिशत।
अच्छा, बहुत धूल उड़ रही है।
एक मिनट पर पंद्रह फ़ीट। उतरने से एक मिनट दूर। छः प्रतिशत ईंधन।
आठ फ़ीट। उतरने से एक मिनट दूर।
- धरती का स्पर्श। - ईंजन बंद किया।
ह्यूस्टन, शैकलटन बेस। सीहॉक उतर गया है।
वाह।
हम सच में यहाँ है।
इस समय मुझे सिग्रेट की ऐसी तलब हो रही है, जैसी पहले कभी नहीं हुई।
बहुत दूर आ गई हो तुम।
अच्छा, सबकी राय लो। अवतरण के एक मिनट के बाद यान चंद्रमा पर रहे या नहीं।
क्या विचार है अपने डैडी के बारे में?
- वह सबसे अच्छे हैं। - हैं ना सबसे अच्छे?
हैलो। जान!
ओह, तुम्हें मिलकर कितना अच्छा लग रहा है। मुझे बहुत ख़ुशी हो रही है।
- मुझे भी। - अरे, अच्छा।
तो बताओ तुम नासा में क्या कर रही हो।
कुछ ख़ास नहीं।
प्रचार कार्यक्रमों में प्रतीकात्मक अश्वेत लड़की बनकर जा रही हूँ।
बस इतना ही?
अंतरिक्ष यात्री बनने के लिए तुम्हारी इतनी मेहनत के बाद बस यही मिल रहा है?
हाँ।
वैसे, एक और चीज़ है जो वे मुझसे करवाना चाहते हैं।
क्या?
उड़ कर चाँद पर जाना।
रुको। क्या तुम्हारा मतलब है...
हाँ! मुझे अपोलो 18 पर नियुक्त किया गया है!
तुम मज़ाक कर रही हो!
नहीं, क्ले! मैं जाऊँगी!
मैंने तुम्हें कहा था! वे तुम्हें रोक नहीं सकते।
यह आज तक की सबसे आधुनिक, संपूर्ण परिवार के लायक गाड़ी...
अच्छा, मैं ताज़े भुट्टे लाई हूँ।
माँ, हम डैडी के दोबारा आने तक "लाफ़-इन" देख सकते हैं?
हाँ। बस, आवाज़ धीमी रखना।
मैं मेज़ साफ़ करने में तुम्हारी मदद करती हूँ।
धन्यवाद, ट्रेस।
मैं भुना चिकन बनाने वाली थी पर मुझे समय नहीं मिला,
तो मैंने शीला से भुनवा लिया। रसोई में रखा है। मैं लेकर आई।
अरे, नहीं, कोई बात नहीं। यहाँ अभी बहुत चीज़ें हैं।
उसे रसोई में रहने देते हैं। बाद में ले आएँगे।
- ठीक है। - नहीं।
मुझे नहीं लगता हम श्री. निक्सन को "मुझे जो चाहे करो" के लिए स्थिर खड़ा कर पाएँगे।
मुझे जो चाहे करो?
तो, बधाई देने का समय है।
सुना है तुम्हें अपोलो 25 के दल में शामिल किया गया है।
हाँ। ख़बर बहुत जल्दी फैलती है।
- तुम उत्साहित महसूस कर रही हो? - हद से ज़्यादा।
पता है, अगर किसी ने मुझे दो साल पहले कहा होता
मैं धरती की परिक्रमा करते हुए उपग्रह की मरम्मत करूँगी,
तो मैं सोचती वे पागल हैं।
मैं भी।
तो, तुम और लैरी कब शादी कर रहे हो?
पता नहीं।
हम एक-दूसरे को कुछ ही महीनों से जानते हैं, तो...
तो? मेरे फ़्रैंक ने तो मुझे जिस क्षण देखा था, तभी से मुझसे शादी करना चाहता था।
स्पष्ट है तुम दोनों एक-दूसरे को बहुत प्यार करते हो। किस चीज़ का इंतज़ार है?
मुझे नहीं लगता अभी लैरी तैयार है...
बकवास। आदमियों को पता ही नहीं होता वे क्या चाहते हैं।
मुझे तो फ़्रैंक को खींच कर मंडप में ले जाना पड़ा था।
पर मुझे पता था वह अँदर से ख़ुश था मैंने ऐसा किया।
तुम्हें मिलकर अच्छा लगा, ग्लोरिया।
हैलो। कुछ मकई खाना चाहोगे?
धन्यवाद।
ज़रूर।
तुम्हें राहत महसूस हो रही होगी कि मॉली सुरक्षित उतर गई है।
तुम सोच भी नहीं सकतीं कितनी।
मैं पिछली कुछ रातों से सो नहीं पाया हूँ।
मैं बस थोड़ा...
तुम...
तुम कभी ऐड के मारे जाने के सपने देखती हो?
यही कहते हैं ना उसे? जब यान...
हाँ। उसे यही कहते हैं, पर जवाब है ना। कभी नहीं।
- सच में? - हाँ। मुझे सपने नहीं आते।
तुमने अपनी पूरी ज़िंदगी में कभी कोई सपना नहीं देखा?
शायद बचपन में, पर...
मैं उनके लिए बड़ी हो गई हूँगी।
तुम बहुत भाग्यशाली हो, कैरन।
कल रात के सपने ने तो मुझे हिला कर रख दिया।
कोशिश करो उसके बारे में ना सोचो।
काश मैं ऐसा कर पाता।
बहुत ही अजीब था।
मैं चंद्रमा की सतह पर चल रहा था, बिलकुल नग्न।
कोई अंतरिक्ष पोशाक या ऐसा कुछ नहीं।
यह बेतुकी बात है।
हाँ, पर सपने में यह सब सामान्य लग रहा था।
मुझे अपने पंजों में रेत के कण भी महसूस हो रहे थे।
और फिर मैं एक बड़े से गड्ढे के पास पहुँचा,
और मुझे उसमें से धुआँ निकलता दिखाई दिया और फिर...
पता है, वेन,
इसके बारे में बात करने से कोई फ़ायदा नहीं।
इसे अपने दिमाग़ से अभी निकाल दो। अच्छा?
रुको। कृपया सुन लो।
मैं किसी को बताना चाहता हूँ जो समझ पाए।
मैं गड्ढे के ऊपर चढ़ कर नीचे देखने लगा,
और नीचे मॉली का यान लपटों में घिरा दिखा।
और फिर अचानक मैं लड़खड़ाते हुए गड्ढे के अँदर, नीचे भागने लगा।
मेरी आँखों और मुँह में रेत घुस रही थी।
मैंने उसे पुकारा। पर कोई जवाब नहीं मिला।
मुझे वह कहीं नहीं मिल रही थी।
मैं यान के चक्कर काटने लगा और फिर मुझे दिखा...
क्या दिखा?
उसका सिर।
मॉली का कटा हुआ सिर और उसका...
क्योंकि उसका हेलमेट टूट गया था,
और उसका चेहरा झुलसा हुआ था और वहाँ काला...
वेन, बस।
बहुत हो गया।
हम इन चीज़ों के बारे में बात नहीं करते। कभी नहीं।
एक कदम दाईं ओर लो। मुझे अपने पीछे की वह पहाड़ी लेने दो।
और कितनी तस्वीरें लोगे तुम?
मैं कोई कैटरीना कैफ़ तो हूँ नहीं।
यह मिशन का हिस्सा है। इसलिए हमें करना होगा। वाइज़र ऊपर करो।
अच्छा।
ह्यूस्टन, मेरी सलाह है अब यह ख़त्म करें। आशा है शॉर्टी को कोई पसंद आ जाएगी।
मुझे यक़ीन है वह बहुत ख़ुश होगा, ऐड।
अगर तुम दोनों टीवी के कैमरे की ओर अपने चेहरे घुमा लो,
तो अमरीका के राष्ट्रपति मॉली से बात करना चाहते हैं।
हे, भगवान। मज़ाक कर रहे हो क्या?
नहीं कर रहा। और तुम्हें याद कराना चाहूँगा कि हम टीवी नेटवर्क पर हैं।
माफ़ करना। आशा है इसकी आवाज़ दबा पाओगे।
हैलो, राष्ट्रपति जी।
हैलो, मॉली।
मैं तुम्हारे से व्हाइट हाउस के ओवल कमरे से फ़ोन से बात कर रहा हूँ।
तुमने जो अपने देश के लिए और सभी महिलाओं के लिए किया है,
मैं तुम्हें बता नहीं सकता उस पर हमें कितना गर्व है।
यह मेरा गौरव है, राष्ट्रपति जी।
आशा है मैं आपके लिए पेय बनाने लायक़ बर्फ़ ला पाऊँगी।
मुझे पता है आपको एक ख़ास पेय कितना पसंद है।
दो पेय बनाने के लायक़ लाना, और मैं वह पेय तुम्हारे साथ लूँगा।
मुझे उसका इंतज़ार रहेगा, राष्ट्रपति जी।
मैं प्रार्थना करूँगा कि आपकी और आपके साथियों की वापसी की यात्रा सुरक्षित हो।
धन्यवाद, राष्ट्रपति जी।
यह था चंद्रमा से सीधा प्रसारण।
मुझे कभी विश्वास नहीं था कि मैं यह देखूँगी।
लगता है समय वाक़ई बदल रहा है।
- मॉली के नाम। - मॉली के नाम।
लगता है अंतरिक्ष यात्री कॉब को आशा है उनकी बर्फ़ की तलाश सफ़ल रहेगी।
अगले तीन दिन के लिए
कॉब और बॉल्डविन अपना लूनर रोवर इस्तेमाल करेंगे।
आप लोगों को ऐसे अशिष्टता से भेजना अच्छा तो नहीं लग रहा पर मुझे अब सोना है।
इतनी जल्दी? अभी केवल छः बजे हैं।
हाँ। उन्होंने यान के बाहर का काम ख़त्म कर लिया और ऐड अब सोने वाला है।
जिस समय वह चाँद पर सोएगा, उसी समय मैं यहाँ सोऊँगी।
और जब वह उठेगा, मैं उठ जाऊँगी।
धन्यवाद।
हर चीज़ के लिए धन्यवाद। मैं तुम्हारी आज की मदद के लिए आभारी हूँ।
मैं तुम्हें कल मिलती हूँ।
- धन्यवाद, कैरन। - बाय।
- कैरन, मुझे माफ़ कर दो अगर मैंने... - आने के लिए धन्यवाद।
- ठीक है। मिलते हैं। - बाय।
बाय, वेन।
यह आदमी कितना अजीब है। और इससे अजीब सी बू आती है।
ओह, वह इसलिए क्योंकि इसने नशा किया है।
- क्या? तुम्हारा मतलब है... - चरस।
हे, भगवान, ट्रेस। मेरे घर में?
नहीं। शायद यहाँ आने से पहले।
हमें बुलाने के लिए धन्यवाद, कैरन।
हाँ, ठीक है।
मिशन नियंत्रण केन्द्र
- हैलो, मार्गो। - हैलो।
अपोलो 15 चंद्रमा पर दूसरा दिन
सुप्रभात, शैकलटन बेस। श्वेत टीम फिर तुम्हारे साथ है।
सुन कर ख़ुशी हुई, फ़्रेड।
लाल टीम ने कहा है हमें केवल डाटा दिख रहा है, तस्वीर नहीं।
अभी रोवर पर मुख्य कैमरा लगा रहे हैं।
और क्या मॉली का पानी का बैग अभी भी उसके चेहरे पर रिस रहा है?
नहीं। मैंने माइक को माउथपीस के आगे से हटा दिया।
वैसे, यह नाक खुजाने के लिए काफ़ी अच्छा है।
मैं 16 पर जाने वाले लोगों के लिए यह विचार याद रखूँगा।
अब वाहन की ऊर्जा शुरू करने लगे हैं।
तुम बिलकुल साफ़ नज़र आ रहे हो।
मुख्य कैमरे ने काम शुरू कर दिया है।
अच्छा। चलो, चल कर बर्फ़ ढूँढें।
ठीक है।
आउटपॉस्ट टैवर्न
क्या मिशन कमांडर आमतौर पर यहाँ मीटिंग करते हैं?
- यह वाला करता है। - ठीक है।
डैनिएल। अपोलो 18 के दल में तुम्हारा स्वागत है।
धन्यवाद, सर।
- तुम क्लेटन हो ना? - जी, हाँ।
एक और ग़िलास लेकर आता हूँ।
मैं तुमसे बहुत काम कराने वाला हूँ।
मुझे उसी का इंतज़ार है।
हम सब अगले सप्ताह मिलेंगे,
डीक के साथ बैठेंगे और मिशन की योजना पर चर्चा करेंगे। चियर्स।
- चियर्स। - चियर्स।
कहना पड़ेगा, मुझे हैरानी हो रही है कि मैं इतनी जल्दी नियुक्त हो गई।
मुझे नहीं हो रही। ऊपर तुम्हारी दोस्त मॉली बहुत बढ़िया काम कर रही है।
उसने यह धारणा एकदम ख़त्म कर दी कि महिलाएँ यह काम नहीं कर सकतीं।
बेशक़, मुझे तो कभी कोई शंका थी ही नहीं।
मुझे भी नहीं।
क्लेटन, तुम अभी वियतनाम से वापस आए हो?
हाँ।
किसी ने तुम्हारे रिबन ले लिए क्या?
नहीं, मैंने बाहर निकलते हुए संतरी के मुँह पर दे मारे।
आजकल यह सब काफ़ी चल रहा है।
मुझे अपने कुछ पुराने तमगे निकालने पड़ेंगे।
मैं भी उन्हें कुछ लोगों के मुँह पर मारना चाहूँगा।
तुम्हें लुई आर्मस्ट्रॉंग पसंद है, डैनिएल?
हाँ, बहुत पसंद है।
कहा जा सकता है उसके हॉट फ़ाइव और हॉट सेवन रिकॉर्डों ने
अमरीकी संगीत का मौलिक स्वरूप ही बदल दिया।
वह मुझे नहीं पता।
पर मुझे "हैलो डॉली!" का उसका संस्करण बहुत पसंद है।
अरे, हाँ।
"हैलो डॉली!" यह अच्छा है।
हैलो।
कैरन। तुम यहाँ कैसे?
मुझे तुमसे बात करनी है।
ज़रूर। अँदर आओ।
चाय पियोगी?
नहीं, मुझे नहीं चाहिए।
मैं अपने लिए ला सकता हूँ?
ज़रूर।
"अंडर द वॉलकैनो" माल्कम लॉरी
"द अमेरिकन लायब्रेरी एन्थॉलोजी"
"जेफ़रसन एयरप्लेन"
यह सेनटाना के लिए है। उनका एक बैंड है।
अगले महीने ह्यूस्टन में उनका कार्यक्रम है।
अच्छा है।
हाँ।
द वल्कन गैस कंपनी कन्सर्ट
अरे, बाप...
यह मेरा सपना है।
तुम उसका चित्र बना रहे हो?
हाँ। ताकि मेरे मन से वह निकल जाए।
क्या यह भी उसी के लिए है?
यह एक डूबी है।
नहीं, यह चरस है।
वेन, अगर किसी को पता चला तुम नशा करते हो
तो मॉली का कैरियर पल भर में ख़त्म हो जाएगा।
चरस नशा नहीं है। यह एक प्राकृतिक जड़ी-बूटी है।
अच्छा, तो इसे लेना जुर्म क्यों है?
मुझे नहीं पता। शराब के ठेकेदारों से पूछ कर देखो।
अच्छा। तुम्हें यह सब मज़ाक लगता है।
कि तुम्हारा जो मन चाहेगा, तुम कर सकते हो।
कि तुम नशा कर सकते हो और एक शरीफ़ महिला को बेवकूफ़ बना सकते हो?
वाह। तुम वाक़ई कमाल हो।
मुझे लगा था यहाँ पर तुम वह एक व्यक्ति हो जो शायद समझ पाओगी।
- क्या समझ पाओगी? - कि मेरी पत्नी वहाँ मर सकती है!
शायद तुम ख़ुद को बहला सकती हो कि सब ठीक है। पर मैं यह नहीं कर सकता।
- शांत हो जाओ, वेन, अच्छा? - शांत हो जाऊँ? क्या? शांत...
शांत कैसे हुआ जा सकता है, कैरन?
मुझे महसूस होता है जैसे मेरा दिमाग़ फट जाएगा।
तो अगर मुझे अपने डर को दिमाग़ से निकालने के लिए उनके चित्र बनाने होंगे
या नशा करना पड़ेगा ताकि मैं पागल ना हो जाऊँ,
तो मैं वह करूँगा!
मैं बताऊँ क्या मदद नहीं करता।
तुम्हारा यहाँ आकर मेरे बारे में राय देना। उससे कोई फ़ायदा नहीं होता।
- अच्छा, मैं यह नहीं... - क्योंकि अगर मैंने मॉली को खो दिया...
अगर वह नहीं...
वेन, तुम मॉली को नहीं खोओगे, अच्छा?
ऐड उसे कुछ नहीं होने देगा, मेरा तुमसे वादा है।
आशावादी विचारों से चीज़ें नियंत्रित नहीं की जा सकतीं।
यहाँ तुम लोगों को यह समझ में नहीं आता? हमारे हाथ में कुछ नहीं।
नमूनों के बक्से बड़ी तेज़ी से इस्तेमाल कर रही हो, मॉल।
काश हम इन्हें केवल पत्थरों से नहीं बल्कि बर्फ़ से भर रहे होते।
अगर हम आज सफल नहीं हुए, तो कल बर्फ़ ढूँढ लेंगे।
तुम्हें इसका यक़ीन है तो मैं भी कर लूँगी।
अंतरिक्ष यात्री होने के कुछ नकारात्मक पहलू हो सकते हैं,
पर गड्ढे खोदने से तो बहुत अच्छा है।
क्या लाई हो?
केवल और पत्थर।
ह्यूस्टन, यह एक और बंद गली है।
अगर यहाँ बर्फ़ है तो कहीं बहुत गहराई में, या उस गड्ढे में है।
ठीक है, शैकलटन। निर्देश है कि काम ख़त्म करके ठिकाने पर जाओ।
यह ठीक है।
एक और पेय लो। मानसिक सेहत के लिए अच्छा है।
"मानसिक सेहत के लिए अच्छा।" अच्छा लगा।
तो, तुम कहाँ तैनात थे?
इक्कीस इनफ़ैन्ट्री, ड नैंग।
मैं वहाँ के कुछ हेलीकॉप्टर के पायलटों को जानता था। वहाँ काफ़ी मुश्किल हालात हैं।
वाक़ई। तुमने कोरिया की लड़ाई में हिस्सा लिया था?
मैं उस समय बहुत छोटा था।
अंतरिक्ष ने मुझे वियतनाम से बाहर रखा।
बिलकुल रखा।
बहुत अच्छा खेल खेला।
मेरे डैडी दक्षिण प्रशांत में मरीन थे।
उन्होंने कभी उस बारे में बात नहीं की पर मैंने कुछ वृत्तांत पढ़े थे।
बहुत भयानक था।
शायद मैं हमेशा सोचता था मैं लड़ाई के दौरान कैसा करूँगा।
पर इतने उत्सुक नहीं थे
कि अंतरिक्ष यात्री का काम छोड़कर उस गंदगी में कूद जाओ, है ना?
क्या मतलब है तुम्हारा? तुम कहना क्या चाहते हो?
शांत, भाई। जाने दो।
मैं यही कह रहा हूँ अच्छा हुआ तुमने वह नहीं देखा। बस।
ठीक।
तो, कैसी होती है?
लड़ाई?
पहले तो तुम्हें बहुत डर लगता है।
दुखी होते हो।
पर फिर लड़ाई शुरू हो जाती है और अचानक सब चीज़ें दाँव पर होती हैं।
तुम्हारी जान। तुम्हारे दोस्तों की जान। वह हर चीज़ से अलग है।
क्योंकि तुम एक व्यक्ति नहीं रहते।
तुम अब एक पलटन हो, अच्छा?
और पलटन को हारने नहीं दिया जा सकता।
दुश्मन को हराने में एक बर्बरतापूर्ण ख़ुशी महसूस होती है।
मी लाय में यही हुआ था क्या?
वह बर्बरतापूर्ण ख़ुशी?
मैं मी लाय में नहीं था।
जानता हूँ। मैं बस पूछ रहा हूँ तुम्हारे विचार में वहाँ क्या हुआ होगा।
चूँकि तुम बहुत जानकार लग रहे हो।
अच्छा। बहुत हो गया।
नहीं। तुम जानना चाहते थे लड़ाई कैसी होती है।
यह नहीं कि हत्या करना कैसा होता है।
पर मैं तुम्हारी उलझन समझ सकता हूँ क्योंकि तुम वहाँ नहीं थे।
उसके बजाय, तुमने अपने दोस्तों को गाँवों पर नेपाम और स्कूलों पर बम गिराने दिए।
हाँ। शायद तुम सही कह रहे हो।
शायद तुम्हें वह बर्बरतापूर्ण ख़ुशी तभी महसूस होती है
जब तुम उतने क़रीब हो कि गोली लगते देख सको।
यह बहुत दिलचस्प विचार है।
तुमने एक और ऐसा विचार सुनाया
तो मैं तुम्हारा जबड़ा तोड़ डालूँगा।
मैं तुम्हारे सामने ही हूँ।
क्लेटन!
क्लेटन! तुम कर क्या रहे हो?
मुझे अफ़सोस है, जान, अच्छा?
यह मेरी दुनिया है, मेरी ज़िंदगी जिसमें तुम गड़बड़ कर रहे हो।
यहाँ से अभी बाहर जाओ। अच्छा?
जाओ। मैं तुम्हें बाहर मिलूँगी।
उफ़।
तुमने बहुत बद्तमीज़ी की।
मैंने बद्तमीज़ी की?
उसे घर आए एक दिन हुआ है।
मैं उसे यहाँ लेकर आई ताकि वह भुला सके जो उस पर गुज़रा,
और तुमने वही सब उसे याद दिला दिया!
रुकने के लिए धन्यवाद।
तुम्हें मेरा धन्यवाद करने की ज़रूरत नहीं।
जानते हो...
ऐड को कोरिया में मार गिराया था।
एक सप्ताह तक, मुझे यह नहीं पता था कि वह ज़िंदा है या मृत।
और मुझे बार-बार एक डरावना सपना आने लगा।
तो तुम्हें सपने आते हैं।
हाँ।
वह सपना कब तक आता रहा?
वह अभी भी आता है।
जब भी ऐड अंतरिक्ष में जाता है।
मैंने उसे कभी इसके बारे में बताया नहीं।
पता नहीं। मैं बस...
पता नहीं मैं तुम्हें क्यों बता रही हूँ।
नहीं। कृपया मुझे सब कुछ बताओ।
उसे शब्दों में कहने से बेहतर महसूस होगा।
क्या दिखता है सपने में?
मैं एक जंगल में से भाग रही हूँ...
और मेरे पीछे एक जानवर पड़ा है।
वह मुझे दिखाई नहीं दे रहा पर मैं उसे ख़ुद पर गुर्राते हुए सुन सकती हूँ।
और मैं भागती जाती हूँ...
भागती जाती हूँ जब तक मैं एक खाली जगह पर नहीं पहुँच जाती।
और फिर?
नहीं। क्या फ़ायदा होगा इससे? सच में।
देखो...
बस बताओ। क्या है उस खाली जगह में?
एक तेंदुआ।
रात के अँधेरे जैसा काला, बड़ी, चमकती पीली आँखें।
और वह ऐड को खा रहा है।
उसकी आँतें खा रहा है।
पर ऐड अभी भी ज़िंदा है।
और वह मेरी ओर देख रहा है।
वह बेहद डरा हुआ है। एक छोटे बच्चे की तरह बहुत ज़्यादा डरा हुआ है।
और वह मुझे पुकार रहा है पर मैं उसकी मदद नहीं कर पा रही।
उफ़।
उफ़, मुझे अफ़सोस है।
मुझे बहुत अफ़सोस है। मैं यहाँ यह करने नहीं आई थी। मैं...
हाँ, इसीलिए आईं थीं।
हाँ।
वह डायपर वाली चीज़ में मेरा समर्थन करने के लिए धन्यवाद।
पर, उसकी जगह मैंने प्लास्टिक की थैली इस्तेमाल करने का नहीं सोचा था।
मुझे लगा तुम बराबरी चाहती हो।
मैंने और गॉर्डो ने जेमिनी 7 पर दो सप्ताह वे इस्तेमाल किए थे।
वह तस्वीर मेरे दिमाग़ में डालने के लिए धन्यवाद।
हाँ, जिन्होंने हमें अंतरिक्षयान से बाहर निकाला
उन्होंने कहा उसमें शौचालय जैसी बदबू थी।
बहुत बुरा था।
बाइबल के अनुसार सोने का समय हो गया।
ह्यूस्टन, हम दिन ख़त्म करने के लिए तैयार हैं।
ठीक है, शैकलटन।
और हम आज रात सैन्सर बंद रखना चाहेंगे।
सर्जन को उससे कोई समस्या नहीं है।
अरे, शेन, बेटा। आशा है तुम सुन रहे हो।
मैंने आज सिर्फ़ तुम्हारे लिए एक विशेष चीज़ की।
मैंने तुम्हारा नाम चंद्रमा की सतह पर लिखा।
वह लाखों सालों तक यहाँ रहेगा।
हम दोनों के जाने के बहुत बाद तक।
क्या शानदार चीज़ है।
शुभ रात्रि, कैरन।
मुझे तुम दोनों की याद आती है।
हमें भी तुम्हारी याद आती है।
तुम सो गए?
नहीं।
वह अच्छा था। वह जो तुमने अपने बच्चे के लिए किया।
ऐसे ही बकवास है।
मैं शानदार अभिव्यक्तियाँ दिखाने में अच्छा हूँ, पर रोज़मर्रा की चीज़ों में...
मेरा कभी कोई बच्चा नहीं हुआ।
लगता है, उन्हें पालना बड़ी मेहनत का काम है।
मैं...
पिता वाले काम अच्छे से नहीं कर पाता।
पिता वाला काम क्या होता है?
जैसे...उसे साइकिल चलाना सिखाना।
मैंने उसमें सब गड़बड़ कर दिया।
सच में? तुम बुरे टीचर तो नहीं हो।
तब भी जब मैं तुम्हारे से नाराज़ हो जाती हूँ।
वह मेरा काम है। शेन के साथ अलग बात है।
कैसे अलग?
जैसे साइकिल के साथ।
वह...घबरा गया...
और डर गया।
और उससे मुझे गुस्सा आ गया।
तभी डीक घर पर आया, तो...
मुझे वहाँ से जाने का बहाना मिल गया।
मैं उसे...
मैं उसे वहीं खड़ा...छोड़ आया।
मैं उसके चेहरे के भाव कभी नहीं भूल पाऊँगा।
मुझे याद है मैं सोच रहा था...
"मुझे हुआ क्या है?"
तुम एक स्वार्थी कमीने हो।
मैं भी हूँ।
पता है, जब मुझे इस उड़ान के लिए चुना...
वेन बहुत डर गया था।
पर मुझे यह चाहिए थी।
तो मैंने उसे सोचने दिया मुझे उसके बहादुरी के मुखौटे के पीछे नहीं दिख रहा।
मैंने उसे डरने दिया...
ताकि मैं चाँद पर जा सकूँ।
यह काफ़ी स्वार्थी चीज़ है।
ओह, कैरन तो यह सब बरसों से सह रही है।
कोरिया के समय से।
मान लो।
हम लोग अहंवादी आत्मपूजक हैं।
शर्तिया कोलम्बस भी था...और मैगलन। उन्होंने जो किया उसके लिए ऐसा होना ज़रूरी था।
मैं कहती हूँ स्वार्थी कमीने फले-फूलें।
क्योंकि हम मानवजाति की प्रगति संभव बनाते हैं।
अपोलो 15 तीसरा दिन: चंद्रमा पर अंतिम दिन
श्री प्रशासक, हम चंद्रमा के अभियान के अंतिम चरण में हैं और कोई बर्फ़ नहीं मिली।
आपको लगता है कि अपोलो 15 खाली हाथ घर आ जाएगा?
नहीं, मुझे यक़ीन है कि वहाँ बर्फ़ है और हमारे अंतरिक्ष यात्री उसे ढूँढ लेंगे।
शायद हमें मिशन रद्द कर देना चाहिए।
सबसे अच्छा रहेगा चढ़ाई चढ़ने के उपकरण देकर अपोलो 16 को वहाँ भेजें
ताकि हम गड्ढे के अँदर खोज सकें।
हाँ, मुझे नहीं लगता वह सबसे अच्छा होगा।
बल्कि, वह बेकार विकल्प है।
अगर हमने अपोलो 16 का इंतज़ार किया तो रूसी जीत जाएँगे।
तुम राष्ट्रपति जी को वह समझाना चाहोगे?
तो उनका समय बरबाद करना बंद करें। उन्हें गड्ढे में भेजें।
वह ग्रैंड कैन्यन से तीन गुना ज़्यादा गहरा है।
उन्हें कितनी दूर तक जाना पड़ेगा?
सौ मीटर जाने पर हमें ठंडे क्षेत्र में पहुँच जाना चाहिए
जहाँ दो बिलियन सालों से सूरज की किरणें नहीं पहुँची हैं।
अगर बर्फ़ है, तो वहीं होने की संभावना सबसे ज़्यादा है।
जैसा कि आप देख सकते हो, यह काफ़ी सीधी ढाल है।
मेरा मतलब, हम वहाँ उतर तो जाएँगे, पर सवाल यह है कि क्या हम वापस ऊपर आ पाएँगे।
लोग उसका हल ढूँढ रहे हैं।
और हमारे पास ऑक्सीजन भी सीमित मात्रा में है।
काश मेरी पुरानी गाड़ी मेरे पास होती।
हमारे पास घिरनी होती तो इसके लिए बिलकुल ठीक रहता।
घिरनी एक धुरी के साथ कुछ रस्सी ही होती है ना?
और हमारे पास ढेर सारी एस-बैण्ड तार है।
सवाल यह है क्या यह हमारा भार लेगी।
ज़बरदस्त ख़तरा उठाना चाहोगे?
ह्यूस्टन, क्या हम रोवर की घिरनी बना सकते हैं?
मानना पड़ेगा, सरकारी सामान की तोड़-फोड़ में मज़ा बहुत आता है।
वापसी की चढ़ाई के समय शायद तुम्हें इतना मज़ा ना आए।
क्यों नहीं? आज बड़ा अच्छा दिन है।
फ़्लाइट, इनकी बढ़ी सक्रियता
हमारी योजना से कहीं तेज़ इनकी ऑक्सीजन ख़र्च कर रही है।
अच्छा। लिम तक वापस जाने के लिए इन्हें तीन किलोमीटर चलना है।
मुझे बता देना कब इन्हें रोकना है।
ठीक है, फ़्लाइट।
यह अच्छी गति है।
अब, जब मैं तार बाँध कर नीचे जाऊँ...
अपने दोनों हाथ तार पर रखना
ताकि कहीं कुछ हो तो तुम संभाल सको, अच्छा?
आपने इस बारे में ठीक से नहीं सोचा, बॉस।
मैंने "कैम्पफ़ायर गर्ल्स" में चट्टानों पर चढ़ना सीखा था।
और मैं अकादमी में रस्सियों पर चढ़ता था। आगे कोई बहस नहीं।
यहाँ एक तकनीकी समस्या है और उसे कोई फ़र्क नहीं पड़ता कि कौन बॉस है।
यह कामचलाऊ गाड़ी तुम्हारे ट्रक जितनी मज़बूत नहीं है।
और चाहे यहाँ धरती के गुरुत्वाकर्षण का छठा भाग हो, मेरा वज़न फिर भी तुमसे आधा है।
तुम वाक़ई चाहते हो यह दुबली लड़की तुम्हारे जैसे भारी आदमी को संभाले?
मुझे नीचे भेजो।
बोइंग मॉली से सहमत है, ऐड।
पर तुम जानते हो वे केवल अपना ख़तरा कम कर रहे हैं।
तो, फ़ैसला तुम्हारा होगा।
मैं यह कर सकती हूँ। भरोसा रखो।
कुछ साल पहले तक यह कल्पनातीत था कि नासा
इतने ख़तरनाक कार्य के लिए अपनी स्वीकृति दे दे।
पर चंद्रमा पर पहला बेस बनाने की दौड़ में
मिशन नियंत्रण यह जोखिम उठाने को तैयार हो गया है।
अपोलो 10 की असफ़लता के मद्दे-नज़र,
और "अत्यधिक सतर्कता बरतने की नीति" की भरपूर निंदा होने के कारण...
माफ़ करना।
...चंद्रमा पर रूसियों के पहले उतरने...
फिर देर से, हँ?
तुम्हें निराश नहीं करना चाहता था।
मैं तुम्हारे लिए कुछ लाया हूँ।
मैंने इस पर पूरा दिन लगाया है। यह तुम्हारे सपने से है।
हाँ। मैं समझ गई यह कहाँ से है।
धन्यवाद।
तुम्हारा स्वागत है।
देखो, चल कर टीवी देख लेते हैं।
मॉली अभी शैकलटन गड्ढे में जाने वाली है।
रुको, क्या? यह... यह कब तय हुआ?
ऐसी कोई बात नहीं। अँदर आओ। मैं बताती हूँ।
औसतन, अंतरिक्ष यात्री चंद्रमा पर जाने से पहले सालों तक प्रशिक्षण लेते हैं।
वे अपने मिशन के हर छोटे से छोटे पहलू के लिए अभ्यास करते हैं,
और कोई भी चीज़ किस्मत पर नहीं छोड़ते।
इस परिस्थिति को ध्यान में रखें तो
यह पेचीदा, अनियोजित कार्यवाही करने का कॉब और बॉल्डविन का फ़ैसला
एक दिलेर और अभूतपूर्व चयन है।
ह्यूस्टन, हम उतरने के लिए तैयार हैं।
ठीक है, ऐड। तुम्हें उतरने की अनुमति है।
तुम तैयार हो, मॉल?
रस्सी संभाल ली है।
ढीली छोड़ो।
मॉली अब गड्ढे में नज़रों से ओझल हो गई है।
आराम से, ऐड।
केवल एक पतली बिजली की तार के सहारे, अंतरिक्ष यात्री कॉब अब उतर रही हैं...
अगर तार टूट गई तो? वह गड्ढा मीलों गहरा है।
अरे, वेन। गहरी साँसें लो।
मॉली, तुम्हारा संचारण थोड़ा टूट रहा है।
ठीक है, संचारण टूट रहा है।
प्रकाशानुपात एक समान है।
ज्वालामुखीय चट्टानें कोई ख़ास नज़र नहीं आ रहीं।
रस्सी कसो।
समझ गया।
मैं अब अँधेरे में जा रही हूँ। अब मैं धीरे जाऊँगी।
ठीक है, धीरे।
और धीरे।
- रस्सी कसो। - समझ गया।
अपनी आँखों को अभ्यस्त होने दे रही हूँ।
मॉल? अपना वीडियो जाँचोगी?
अब कैसा है?
अच्छा, अब ठीक है।
देखने को ज़्यादा कुछ नहीं है। कुछ पथरीली चट्टानें। ज़्यादा धूल नहीं है।
ऐड, और नीचे।
रस्सी कसो।
समझ गया।
किनारे से तीस मीटर। यहाँ एक आधार-रेखा बना लेनी चाहिए।
तुम ठीक हो, मॉल?
मॉली?
मॉल, तुम ठीक हो?
हाँ, स्थिति थोड़ा हाथ से निकल गई थी।
अच्छा, देखें यहाँ पर क्या है।
ज़्यादा धूल नहीं है। यह शायद असिताश्म है।
नहीं, संकोणाश्म। यह तलशिला है।
कोई बर्फ़ नहीं।
और बीस फ़ीट नीचे जाकर देखती हूँ। नीचे करो।
फ़्लाइट, मॉली की ऑक्सीजन की ख़पत आशा से अधिक है।
मुझे चिंता है उसके पास और ज़्यादा देर ढूँढने को पर्याप्त नहीं होगी।
तुम्हारे विचार में कितना समय चलेगी?
ख़पत की वर्तमान गति के हिसाब से, अधिक से अधिक दो मिनट।
और उसमें भी ख़तरा है। वापस जाने के लिए उन्हें बहुत चलना है।
कोई नहीं जानता रास्ते में क्या गड़बड़ हो सकती है।
यह कब तक चल सकता है?
उनके पास केवल 300 फ़ीट लंबी तार है, तो...
तीन सौ।
यह लो।
कृपया।
रस्सी ख़त्म हो गई है, मॉली। जो है, वह यही है।
ठीक है। मैं दोनों तरफ़ ठोक कर देखती हूँ।
कुछ नहीं मिला।
हथौड़ा केवल चार सेंटीमीटर अँदर जा रहा है।
यहाँ और असिताश्म ही है। अभी भी कोई बर्फ़ नहीं।
बस, फ़्लाइट। अब और समय नहीं है।
बस ख़त्म करो, फ़्रेड।
ऐड, मॉली, तुम्हारी ऑक्सीजन ख़त्म हो रही है।
इसे यहीं ख़त्म करो और वापस ऊपर आओ।
नहीं, ह्यूस्टन।
मैं कुछ और कोशिश करना चाहती हूँ।
मैं तुम्हें वापस ऊपर खींच रहा हूँ।
मुझे और समय चाहिए।
मुझे मजबूर मत करो कि तुम्हें उन पत्थरों पर घसीटूँ।
तुम ऐसा नहीं करोगे, ऐड।
यह कर क्या रही है?
उसके हृदय की गति 170 हो गई है। बहुत ज़्यादा ऑक्सीजन खींच रही है। अब बस।
फ़्लाइट?
इसकी अनुमति नहीं है, मॉली। अब घर वापस आने का समय है।
दोबारा बोलो, ह्यूस्टन। "इसकी" के बाद मुझे कुछ नहीं सुना।
यह बच्चों वाली हरकतें हैं।
फ़्लाइट, यह अपने साथ बॉल्डविन को भी मार डालेगी।
- फ़्रेड! - मॉली, मूर्खतापूर्ण हरकतें बंद करो।
मॉली, तुम्हें जो साबित करना था, तुम सब कर चुकी हो।
वापस ऊपर आने का समय हो गया।
तुम सुन रही हो, मॉल?
मॉली, तुमने सुना?
ठीक है। बस एक और चीज़ करनी है।
ठीक है, मैं तुम्हें 30 सेकंड देता हूँ और फिर ऊपर खींच लूँगा।
समझौता पक्का।
ह्यूस्टन, तुम्हें यह स्क्रीन पर दिख रहा है?
हाँ, मॉली।
लगता है तुम सही थे, रे।
वह...हो सकती है... वह बर्फ़ हो सकती है।
यहाँ लोग चाहते हैं, इसकी जाँच करने के लिए तुम इसे यहाँ लाओ।
हाँ, मैं समझ गई थी।
पर यह रहा असली सबूत।
हे, भगवान।
लगता है यहाँ पर बर्फ़ से भरी एक पूरी लावा ट्यूब है।
हे, भगवान। बिलकुल नहीं।
- मॉली को अभी वहाँ से बाहर निकालो। - हाँ।
ऐड, उसे ऊपर खींचो।
ठीक है। चलो, मॉली।
हाँ, तुम किस चीज़ का इंतज़ार कर रहे हो? मुझे खींचो ऊपर।
उफ़, नीचे जाकर तुम्हारा वज़न बढ़ गया क्या?
यह ठीक है। औरत सारा काम करे और आदमी को बस शिकायत करनी है।
फ़्रेड।
उन्हें कहो बोलना बंद करें और ऑक्सीजन बचाकर रखें।
एक बार लिम पहुँच जाएँ तो जितनी चाहे बकबक कर सकते हैं।
चंद्रमा पर पानी।
नासा का ख़तरनाक जुआ सफ़ल हो गया लगता है।
चंद्रमा पर अमरीका का पहला बेस बनाने वाली जगह शैकलटन गड्ढा हो सकता है।
वे वापस आ गए।
वे वापस लिम के अँदर आ गए हैं और ठीक-ठाक लग रहे हैं।
- वे ठीक हैं, बेटा। - बिलकुल अविश्वसनीय।
- लगता है उल्टी आएगी। - हाँ, बहुत मुश्किल दिन था, है ना?
- चलो कुछ पिएँ। - हाँ।
...चंद्रमा पर बर्फ़ की अपनी ख़ोज के साथ।
तुम्हारे लॉन में पत्रकार खड़े हैं।
लगता नहीं हमारा बयान लिए बिना वह यहाँ से जाएँगे।
चलो, जाकर उनसे मिलते हैं।
तुम दोनों चले जाओ। मैंने कभी पत्रकारों से बात नहीं की है।
छोड़ो भी। तुम अच्छे से कर लोगे। आ जाओ।
ठीक है।
पता नहीं था कि केवल साँस लेना इतना अच्छा लग सकता है।
ह्यूस्टन, तुम लोग नहीं जानते तुम्हारी ज़िंदगी कितनी अच्छी है।
दरअसल, हमें शायद पता है। यहाँ तक कि मार्गो भी मुस्कुरा रही है।
अरे, वाह। कोई उसकी तस्वीर खींच लो।
डॉक्टर चेज़ ने कहा है कि हम तुम्हारी समयरेखा 15 मिनट बढ़ा दें
ताकि तुम्हें साँस लेने का समय मिल जाए।
अपने शरीर में कुछ ऑक्सीजन डाल लो। वह यह भी चाहते हैं कि तुम पानी वगैरह पियो।
- वह हम कर सकते हैं। - अरे, हाँ।
क्या?
मुझे देखना है यह सब किस चीज़ के लिए था।
यह पिघल रही है।
अपोलो 15 सीहॉक अक्तूबर 1971
सीहॉक, उड़ान शुरू करने के लिए तुम्हें गो है।
ठीक है, ह्यूस्टन।
हमारे पास फ़्रीज़र में बर्फ़ है और हम उड़ने के लिए तैयार हैं।
गाइडैंस स्टीयरिंग सक्रिय।
अच्छा। मास्टर आर्म सक्रिय।
उड़ान की अच्छी शुरुआत हुई।
बिलकुल योजनानुसार।
वाह, गड्ढे का क्या दृश्य है।
प्रक्षेप पथ अच्छा है, फ़्लाइट।
पूर्व-निर्धारित दिशा में। समय-सारणी के अनुसार।
दो साल बाद
अठहत्तर घंटे, 33 मिनट।
दूरवर्ती संचालन लक्ष्य अनुसार है।
लगता है निवास मॉड्यूल
अपोलो 15 के लिम अवतरण चरण से परे चला गया।
पंद्रह पर दो सौ पचास। ईंधन 12 प्रतिशत।
एक सौ साठ, प्रति सेकंड तीन फ़ीट नीचे। पचास फ़ीट।
प्रति सेकंड दो फ़ीट।
संपर्क की बत्ती जल गई। ईंजन बंद। अवतरण की पुष्टि।
संदेश मिला, फ़ाईडो।
जेम्सटाउन बेस शैकलटन गड्ढे के किनारे उतर गया है।
अपोलो 21 के लड़कों के लिए बत्तियाँ जलती छोड़ देते हैं।
जेम्सटाउन चंद्रमा पर पहला बेस - 12 अक्तूबर 1973
कैसा है यह? हम चंद्रमा पर रहने आ गए हैं।
उपशीर्षक अनुवादक: मृणाल अग्रवाल